b'\n_START_ARTICLE_\nAnders Kj\xc3\xb8lholm\n_START_SECTION_\nKarriere\n_START_PARAGRAPH_\nAllerede i folkeskolen fattede Kj\xc3\xb8lholm interesse for musik, da han musikundervisningen s\xc3\xa5 trommes\xc3\xa6ttet. Da hans ven, der spillede guitar, dannede et band med en anden ven, der spillede trommer, var Kj\xc3\xb8lholm efterladt med en bas, som han siden har spillet._NEWLINE_Mellem 1997 og 1999 spillede Kj\xc3\xb8lholm bas i d\xc3\xb8dsmetalbandet Dominus, hvor Michael Poulsen var forsanger. Han medvirkede p\xc3\xa5 deres n\xc3\xa6stsidste studiealbum Vol.Beat, der blev udgivet i 1997. Ved opl\xc3\xb8sningen af bandet i 2000 grundlage Poulsen et nyt band kaldet Volbeat efter Dominus\' albummet sammen med Kj\xc3\xb8lholm, Teddy Vang og Jon Larsen. Mens Vang hurtigt blev udskiftet forsatte de tre andre medlemmer i Volbeat og er alle aktive i dag. Han har v\xc3\xa6ret med p\xc3\xa5 alle bandets udgivelser frem til 2015._NEWLINE_Den 13. november 2015 blev det meddelt via Volbeats hjemmeside, at Kj\xc3\xb8lholm forlod bandet. Bandet understregede, at det var sket efter en gensidig og respektfuld aftale. Poulsen og Larsen udtalte i forbindelse hermed, at "Anders har v\xc3\xa6ret en loyal ven og bandmedlem siden 2001 [...] Vi er meget taknemmelige og \xc3\xb8nsker Anders alt det bedste i fremtiden." Kj\xc3\xb8holm \xc3\xb8nskede ligeledes Volbeat og dets medlemmer held og lykke i fremtiden._NEWLINE_Kj\xc3\xb8lholm ejede sammen med Poulsen og Larsen selskabet Volbeat ApS, der har rettighederne til gruppens sange, og han blev derfor k\xc3\xb8bt ud af de to andre for 19 million kr. \xc3\x85ret efter udtalte Poulsen, at \xc3\xa5rsagen til Kj\xc3\xb8lholms exit var, at det var uenigheder der var \xc3\xa5rsagen til, at Kj\xc3\xb8lholm forlod bandet, men at bruddet stadig var sket i venskabelighed. \xc3\x85ret efter havde Kj\xc3\xb8lholm uddannet sig til yogainstrukt\xc3\xb8r og \xc3\xa5bnede yogastudie i Glostrup ved navn Bodyhalo.'